
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δασικής έκτασης εγχώριας περιουσίας 
στη θέση Άγιος Νικόλαος της Κοινότητας Κυθήρων του Νομού 


Πειραιά . 1 

Κήρυξη ως αναδασωτέας εγχώριας περιουσίας δασικής έκτασης 
στη θέση Πλαγιάδα της Κοινότητας Λιβαδιού Κυθήρων του Ν. 
Πειραιά . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου της Κοινότη¬ 
τας Ραφήνας (Ν. Αττικής) . 3 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίωνπου βρίσκονται επί 
της οδού III Ορειβατικού αρ. 44 - 48 του Δήμου Πατρέων (Ν. 
Αχαΐας) και καθορισμός ειδικών όρων και περιορισμών δόμησης 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ειδοποίηση παρακατάθεσης αποζημίω¬ 
σης για την ανέγερση του 1ου Νηπιαγωγείου Αιγάλεω. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Α/300999 (1) 

Κήρυξη ως αναδασωτέας δασικής έκτασης εγχώριας περιουσίας στη 
θέση Άγιος Νικόλαος της Κοινότητας Κυθήρων του Νομού Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθου 117 παρ. 3 του Συντάγματος της Ελλάδος. 


β) Των άρθρων 200 - 205 του Ν.Δ. 86/69 «περί Δασικού Κώδικος> 
και αρ. 37 - 44 Ν. 998/79. 

γ) Του Ν. 3200/1955 περί διοικητικής αποκέντρωσης, όπως τρο¬ 
ποποιήθηκε και συμπληρώθηκε μεταγενέστερα με το Ν.Δ. 532/70 σε 
συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Π.Δ/τος, που εκδόθηκε σε εκτέλεση αυτού. 

2. Τις εξής διαταγές του Υπουργείου Γεωργίου;: 

α) 160417/1180/8.7.80 

β) 182447/3049/24.9.80 

γ) 141823/24.2.83. 

3. Την πρόταση που υποβλήθηκε με την 956/22.5.91 οιναφορά του 
αρμόδιου Δασαρχείου Πειραιά, σχετικά με την κήρυξη ως αναδασωτέοις 
της κατωτέρω δασικής έκτασης εμβαδού 1,092 στρεμ. που καλύπτο- 
νταν από πουρνάρια και σχίνα πυκνότητοις 70%. 

Επειδή η έκταση χρειάζεται προστασία για την επαναδημιουργία της 
δασικής βλάστησης που καταστράφηκε ολοσχερώς από εκχέρσωση τον 
Ιανουάριο του 1991 από τον Αυγερινό Σπυρίδωνα κάτοικο προσωρινά 
Κυθήρων και μόνιμα Πειραιά οδός Μουσών 31, με σκοπό την εκμετάλ¬ 
λευση, και δεν υπάρχει φιλοδασική επιτροπή για να γνωμοδοτήσει πάνω 
στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την επαναδημιουργία της 
δασικής βλάστησης, που εκχερσώθηκε εγχώρια περιουσία δασική 
έκταση 1,092 στρέμματα. 

Η έκταση αυτή, που βρίσκεται στη θέση Άγιος Νικόλαος της περιφέ¬ 
ρειας της Κοινότητας Κυθήρων, Νομού Πειραιά, καλυπτόταν από πουρ¬ 
νάρια και σχίνα πυκνότητοις 70% και καταστράφηκε ολοσχερώς τον Ια¬ 
νουάριο του 1991. 

Σχετικό το σχεδιάγραμμα με κλίμακα 1:1000, το οποίο αποτελεί 
αναπόσπαστο μέρος της απόφασης και στο οποίο η έκταση φαίνεται με 
τα στοιχεία Α, Β, Γ, Α και έχει όρια: 

Ανατολικά: Δασική έκταση. 

Δυτικά: Δασική έκταση. 

Βόρεια: Δασική έκταση. 

Νότια: Δασική έκταση. 

Η απόφοιση αυτή να δημοσιευθεί στην Εφημερίδα της Κυβερνήσεως. 

Πειραιάς, 1 Ιουλίου 1991 

Ο Νομάρχης 
ΠΑΝ. ΓΥΦΤΟΥΛΑΣ 

Αριθ. Α/300849 (2) 

Κήρυξη ως αναδασωτέας εγχώριας περιουσίας δασικής έκτασης στη 
θέση Πλαγιάδα της Κοινότητας Λιβαδιού Κυθήρων του Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθου 117 παρ. 3 του Συντάγματος της Ελλάδος. 

β) Των άρθρων 200 - 205 του Ν.Δ. 86/69 «περί Δασικού Κωδικός» 
και αρ. 37 - 44 Ν. 998/79. 

γ) Του Ν. 3200/1955 περί διοικητικής αποκέντρωσης, όπως τρο¬ 
ποποιήθηκε και συμπληρώθηκε μεταγενέστερα με το Ν.Δ. 532/70 σε 
συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Π.Δ/τος, που εκδόθηκε σε εκτέλεση αυτού. 

2. Τις εξής διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

γ) 141823/24.2.83. 

3. Την πρόταση που υποβλήθηκε με την 1060/7.5.91 αναφορά του 
αρμόδιου Δασαρχείου Πειραιά, σχετικά με την κήρυξη ως αναδασωτέας 
της κατωτέρω δασικής έκτασης εμβαδού 7,037 στρέμματα που καλύ¬ 
πτονταν από σχίνα, σπάρτα, αγριελιές και αφάνες. 

Επειδή η έκταση χρειάζεται προστασία για την επαναδημιουργία της 
δασικής βλάστησης που καταστράφηκε ολοσχερώς από πυρκαγιά στις 


27 Φεβρουάριου του 1991 και η οποία θα αποκατασταθεί με φυσική 
αναγέννηση ή με πρόγραμμα τεχνικής αναδάσωσης, που θα καταρτίσει 
το αρμόδιο Δασαρχείο Πειραιά μέσα σε τρία χρόνια και δεν υπάρχει φι¬ 
λοδασική επιτροπή για να γνωμοδοτήσει πάνω στο θέμα αυτό, αποφασί¬ 
ζουμε: 

Κηρύσσουμε ως αναδασωτέα, με σκοπό την επαναδημιουργία της 
δασικής βλάστησης, που κάηκε, εγχώρια περιουσία δασική έκταση 
7,037 στρέμματα. 

Η έκταση αυτή, που βρίσκεται στη θέση Πλαγιάδα της περιφέρειας 
της Κοινότητας Κυθήρων, Νομού Πειραιά, καλυπτόταν από σχίνα, 
σπάρτα, αγριελιές και αφάνες και καταστράθηκε ολοσχερώς στις 27 
Φεβρουάριου του 1991. 

Σχετικό το σχεδιάγραμμα με κλίμακα 1:5000, το οποίο αποτελεί 
αναπόσπαστο μέρος της απόφασης και στο οποίο η έκταση φαίνεται με 
τα στοιχεία Α Β Γ Δ Ε Α και με όρια: 

Ανατολικά: Αγροτική έκταση. 

Δυτικά: Δασική έκταση. 

Βόρεια: Αγροτική έκταση. 

Νότια: Αγροτική οδός. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 1 Ιουλίου 1991 

Ο Νομάρχης 
ΠΑΝ. ΓΥΦΤΟΥΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

• (3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου της Κοινότητας Ραφή- 

νας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 

5. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). · 

6. Την από 15.1.1990 αίτηση της Μαρίας Βαφάκη - Ρουμελιώτη. 

7. Την 420/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 80483/21.11.1990 απόφαση του Υπουργού Περιβάλλο¬ 
ντος, Χωροταξίας, και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε, με το από 27.4.1988 Π.Δ/γμα (Δ' 386) από το 
βαρυνόμενο (διατηρητέο) ακίνητο που βρίσκεται εντός του ρυμοτομικού 
σχεδίου του Δήμου Πειραιά (Ν. Αττικής) επί των οδών Ναυαρίνου 14 
και Αριστείδου 28 για το οποίο έχει εκδοθεί ο 976/1990 σχετικός τί¬ 
τλος δικαιώματος μεταφοράς συντελεστή δόμησης, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου της Κοινό¬ 
τητας Ραφήνας (Ν. Αττικής) και επί της οδού 53 αριθ. 2 φερόμενο ως 
ιδιοκτησία Μαρίας Βαφάκη - Ρουμελιώτη, όπως το ωφελούμενο ακί¬ 


νητο φαίνεται με στοιχεία Α, Β, Γ, Δ, Α στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 58966/1991 
πράξη του και αντίτυπό του σε φωτοσμίκρυνση 'δημοσιεύεται με το πα¬ 
ρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 117,99 τ.μ. που αντιστοιχεί σε 27,10 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 483,71 τ.μ. 

β) Ποσοστό κάλυψης: 26% 

γ) Συντελεστής δόμησης: 0,844 

δ) Μέγιστο επιτρεπόμενο ύψος: εννέα μέτρα και ογδόντα εκατοστά 
του μέτρου (9,80) και λόγω κλίσεως εδάφους από το χαμηλότερο ση¬ 
μείο δέκα τρία (13) μ. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 58966/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρούται ο 976/1990 ονομαστικός τίτλος δικαιώματος μεταφο¬ 
ράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων’Εργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΑίΙΟϋίΛΙΜΑ Ρ30010»λ»ί.ΟΗ 

ΑΠΟΦΑΣΕΙΣ 

Αριθ. 72897/3775 . (4) 

Χαρακτηρισμός ως διατηρητέων δύο (2) κτιρίωνπου βρίσκονται επί της 

οδού III Ορειβατικού αρ. 44 - 48 του Δήμου Πατρέων (Ν. Αχαΐας) 

και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και2)τουΝ. 1772/1988 «Τροποποίησηδιατάξεων 
του Ν. 1577/1985 «ΓΌΚ» και άλλες σχετικές διατάξεις» (Α' 91). 

2. Την 85204/2589/12.12.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Μεταβίβαση αρμοδιο¬ 
τήτων του Υπουργού Περιβάλλοντος, Χωροταξίας και Δημοσίων Έρ¬ 
γων στο Γενικό Γραμματέα, στους Γενικούς Δ/ντές και στους Προϊστα¬ 
μένους Δ/νσεων και Τμημάτων του Υπουργείου ΠΕ.ΧΩ.Δ.Ε.» (Β' 
808). 

3. Την από 29.1.1991 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιοικών Οικισμών του Υπουργείου Πε¬ 
ριβάλλοντος, Χωροταξίας και Δημοσίων Έργων. 

4. Την 490/1990 Γνωμοδότηση του Δημοτικού Συμβουλίου Πα¬ 
τρέων. 

5. Το γεγονός ότι πέρασε άπρακτη η προθεσμία που προβλέπεται από 
την παρ.·2 του άρθρου 4 του Ν. 1577/85 «Γ.Ο.Κ.» (Α' 210) χωρίς να 
περιέλθουν στην Δ/νση Πολεοδομικού Σχεδιασμού, Τμήμα Παραδοσια¬ 
κών Οικισμών, τυχόν αντιρρήσεις των ενδιαφερομένων, αποφασί¬ 
ζουμε: 

1. Χαρακτηρίζονται ως διατηρητέα δύο (2) κτίρια που βρίσκονται επί 
της οδού III Ορειβατικού 44 - 48 του Δήμου Πατρέων (Ν. Αχαιΐας), φε- 
ρόμενα ως ιδιοκτησία το μεν πρώτο (III Ορειβατικού 44) Νικολάου 
Μπαλτοπούλου, το δε δεύτερο (III Ορειβατικού 48) κληρονόμων Μι¬ 
χαήλ Αυγερινοπούλου, όπως φαίνονται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:500, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 72897/ 
1991 πράξη του και που αντίτυπό του σε φωτοσμίκρυνση δημοσιεύεται 


με την παρούσα απόφαση. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή κατασκευή των επί μέρους αρχιτεκτονικών και 
διακοσμητικών στοιχείων του. . 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτηρισμός των διατηρητέων κτιρίων. 

4. Αίτηση για προσθήκη στα διατηρητέα κτίρια αποστέλλονται στην 
αρμόδια Υπηρεσία του Υπουργείου Περιβάλλοντος, Χωροταξίας και 
Δημοσίων Έργων με γνωοδότηση της ΕΠΑΕ, για ειδική ρύθμιση σύμ¬ 
φωνα με την παρ. 2 του άρθρου 4 του Ν. 1577/1985 περί «ΓΟΚ», εφό¬ 
σον δεν παραβλάπτονται τα διατηρητέα κτίρια και ο χώρος που τα περι¬ 
βάλλει. 

5. α) Απαγορεύεται η τοποθέτηση φωτεινών επιγραφών και διαφημί¬ 
σεων στα χαρακτιριζόμενα ως διατηρητέα κτίρια. Επιτρέπονται μόνον 
οι περιορισμένων διαστάσεων επιγραφές που πληροφορούν για τη χρήση 
των κτιρίων. 

β) Κατ’ εξαίρεση επιτρέπεται η τοποθέτηση φωτεινών επιγραφών 
στα καταστήματα που βρίσκονται στο ισόγειο και αναφέρονται αποκλει¬ 
στικά στο όνομα και στο αντικείμενο των εργασιών τους. Οι φωτεινές 
επιγραφές στα ισόγεια των καταστημάτων, έστω και αν τοποθετούνται 
μέσα στις προσθήκες, πρέπει να έχουν χρώμα λευκό ή κίτρινο, σταθερό 
και συνεχές και να αποτελούνται από μεμονωμένα στοιχεία, γράμματα, 
αριθμούς. 

6. Για οποίαδήποτε εργασία στο εξωτερικό και εσωτερικό των διατη¬ 
ρητέων κτιρίων και στον χώρο που τα περιβάλλει καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουλίου 1991 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 



ίλΙΑΤΗΡΗΤ 



ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην ειδοποίηση παρακατάθεσης αποζημίωσης για την ανέγερση του 
1ου Νηπιαγωγείου Αιγάλεω που δημοσιεύθηκε στο ΦΕΚ 239/8.5.91 
(τ. Δ') αντί του εσφαλμένου «προσωρινή» τίθεται το ορθό «οριστική». 

(Από τον ΟΣΚ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

